Frölunda HC Dam

O **Frölunda HC Dam** é un equipo feminino profesional de hóckey sobre xeo da cidade de Gotemburgo (Suecia). O equipo creouse en 2022&nbsp;e actualmente compite na Svenska damhockeyligan (SDHL), a máxima categoría do hóckey sobre xeo feminino sueco. Xoga os seus partidos como local no Frölundaborgs isstadion, un pavillón con capacidade para 6&nbsp;044&nbsp;persoas.

En 2025 o Frölunda conseguiu o seu primeiro campionato sueco.

## Historia 
O 11 de outubro&nbsp;de 2021 o Frölunda anunciou que adiantaba a creación do seu equipo feminino para que puidese comezar a competir na tempada 2022-23. A decisión do club estivo motivada polo incremento das actividades para nenas nos catro anos anteriores e o éxito da escola de hóckey para nenas que iniciara a súa actividade en agosto dese mesmo ano. En palabras de Mikael Ström, director da Academia do Frölunda:

[miniatura|esquerda|250px|[Kim Martin Hasson foi nomeada primeira directora deportiva do equipo.]]

A persoa escollida para a dirección deportiva do novo equipo foi a antiga porteira da selección sueca Kim Martin Hasson, de 35 anos. Inicialmente o equipo competiría na Nationella Damhockeyligan (NDHL) co obxectivo de ascender á máxima categoría, a Svenska damhockeyligan (SDHL).

O equipo debutou na Nationella Damhockeyligan (NDHL) no outono de 2022 coa intención de ascender á SDHL para a tempada 2023-24. No seu primeiro partido reuniron a 2&nbsp;756&nbsp;persoas nas bancadas que presenciaron a primeira vitoria das xogadoras de Holst sobre as Malmö Redhawks (10-0), e axiña se consolidaron como un equipo dominante na NDHL e derrotaron a todos os seus rivais da súa división para alzarse coa vitoria na *Damettan Södra* cun rexistro de 21&nbsp;vitorias, todas elas no tempo regulamentario, noutros tantos partidos, e anotando 244&nbsp;goles por tan só 7&nbsp;tantos encaixados. A racha gañadora continuou na HockeyAllsvenskan Södra (seis vitorias no tempo regulamentario noutros tantos partidos), e logo de conseguir a vitoria fronte o IF Troja-Ljungby na primeira rolda dos *play-offs* da conferencia, e o IF Björklöven na segunda, sen encaixar ningún gol nestes enfrontamentos, o Frölunda accedeu á serie clasificatoria da SDHL. Logo de xogar dous encontros de cualificación, o 15 de maio o equipo conseguiu o ascenso á SDHL, pechando así unha tempada con 35&nbsp;vitorias e na que destacou especialmente a figura da xogadora finlandesa Michelle Karvinen, que asinou unha marca de 114&nbsp;punto (62&nbsp;goles e 52&nbsp;asistencias) en 20&nbsp;partidos da NDHL.

[miniatura|250px|As xogadoras do Frölunda celebrando o seu primeiro campionato sueco no xeo do [Scandinavium.]]

Na tempada 2024–2025 o Frölunda conquistou o seu primeiro campionato sueco logo de derrotar nas finais o Luleå HF por 3-0.

O Frölunda non puido revalidar o título na tempada 2025-26. O equipo de Gotemburgo realizou unha boa liga regular, finalizando na primeira posición da táboa clasificatoria. Nas finais as xogadoras de Holst comezaron perdendo os dous primeiros partidos no Scandinavium, e o 27 de marzo caeron no terceiro partido disputado no Monitor ERP Arena de Gävle ante 6&nbsp;851&nbsp;persoas (6-2), a pesar de que as xogadoras visitantes conseguiron adiantarse no marcador no minuto 11 grazas a un gol de Felizia Wikner Zienkiewicz a pase de Tuva Kandell (0-1).

## Pavillón 
[miniatura|250px|O Frölunda xoga os seus partidos como local no [Frölundaborgs isstadion.]]
O Frölunda xoga os seus partidos como local no Frölundaborgs isstadion, un pavillón inaugurado en 1967 e que se converteu na primeira pista de xeo cuberta da cidade de Gotemburgo, e foi a casa do equipo masculino do Frölunda ata o seu traslado ao Scandinavium en 1971. O Frölundaborgs isstadion ten capacidade para 6&nbsp;044&nbsp;persoas.

O Frölunda ten xogado tamén partidos no Scandinavium, como o partido decisivo das finais da SDHL na tempada 2024-25, no que derrotou por 3-2 ao Luleå para conquistar o primeiro campionato sueco da súa historia ante 8&nbsp;488&nbsp;persoas, establecendo así un novo récord de asistencia no hóckey sobre xeo feminino sueco..

## Personalidades 
### Xogadoras 
#### Capitás 
En agosto de 2022, poucos días antes de que o equipo disputara o seu primeiro partido amigable, o Frölunda anunciou que a internacional sueca Hanna Olsson sería a primeira capitá do equipo. Xunto con ela, como capitás suplentes estiveron a finlandesa Michelle Karvinen e a tamén sueca Karin Svedberg. Olsson continuou como capitá as dúas seguintes tempadas, sendo a única xogadora que luciu o C no seu peito na curta historia do equipo:

### Adestradoras 
[miniatura|250px|[Erika Holst, primeira adestradora do Frölunda, en 2022.]]
Na súa curta historia, o Frölunda tivo tan só unha adestradora, a ex xogadora sueca Erika Holst, que en novembro de 2021, aos 42&nbsp;anos, converteuse na primeira adestradora do equipo de Gotemburgo, co que asinou un contrato por tres tempadas, quedando así vinculada ao club ata a primavera de 2025.
**Elisa Holopainen: 2025

## Notas 
## Véxase tamén 
### Outros artigos 
* Frölunda HC (equipo masculino do club)

### Ligazóns externas 
* Sitio web